Jim McCann

James "Jim" McCann (26. oktober 1944 - 5. marts 2015) var en irsk entertainer og folkemusiker. Han optrådte som soloartist det meste af sin karriere, men i perioden 1974-1979 var han en del af folkemusikergruppen The Dubliners.

Opvækst 
Som ung boede Jim McCann i Dublin og læste medicin på University College Dublin. Han blev interesseret i folkemusik på en sommerferie til Birmingham i 1964. Han begyndte at optræde på spillesteder i området, og da han vendte tilbage til Dublin blev han medlem af en gruppe kaldet The Ludlows. De havde et stort hit med en coverversion af Dominic Behan's "The Sea Around Us", der lå nr. 1 på den irske singlehitliste i fire uger.

Solokarriere 
I 1967 gik gruppen fra hinanden, og McCann begyndte sin solokarriere. Han udgav albummet McCann og optrådte i flere programmer om folkemusik på Raidió Teilifís Éireann (RTÉ).

Udover dette blev han også involveret i flere teaterproduktioner, startende med Maureen Potters "Gaels of Laughter" i 1968, og han turnerede i Irland og Storbritannien. Hans næste album kaldte han McCanned, og herefter medvirkede han i et tv-program kaldet Reflections of Jim McCann. Han blev vært på et talkshow kaldet The McCann Man.

The Dubliners 
Mens han var vært for The McCann Man mødte han Luke Kelly fra The Dubliners, som var gæst i hans program. Under udsendelsen spillede Kelly Phil Coulter sangen "Scorn not His Simplicity", som han udførte med sparsomt akkompagnement i respekt for Coulter's handicappede søn. Dette er den eneste gang Kelly har optrådt med denne sang på tv.

McCann optrådte sammen med Kelly i den originale udgave af Jesus Christ Superstar i 1973, i rollen som Peter. I april 1974 blev McCann spurgt, om han ville være en del af The Dubliners for en periode, mens Ciaran Bourke var syg. Han blev dog et permanent medlem, da Ronnie Drew valgte at forlade gruppen kort tid efter. I sin tid med The Dubliners turnerede han med bandet og udgav flere albummer. Han forblev medlem indtil slutningen af 1979, hvor han valgte at forlade bandet, da han følte at det var for hårdt at turnere seks måneder om året.

Senere år 
Efter McCann forlod The Dubliners, fortsatte han med at optræde, turnere og udgive albummer som solokunstner. Han har optrådt adskillige gange i tv-udsendelser, heraf en hel del gange på RTÉ. Derudover har han medvirket i flere tv-programmer om folkemusik bl.a McCann & McTell. Han har især haft succes med sit album From Tara to Here, der har solgt guld i Irland, samt nummeret "Grace" fra hans album By Request, der lå på hitlisterne i 36 uger.
Han blev genforenet med The Dubliners i 2002, hvor gruppen fejrede deres 40-års jubilæum. Der blev arrangeret er en jubilæumsturne i Europa, hvor også Ronnie Drew sluttede sig til bandet for en periode. Under turneen blev McCann's stemme mere og mere hæs, men han tilskrev det, at han brugte sin stemme for meget. I august måned blev det dog undersøgt, og han blev diagnosticeret med strubekræft. Han begyndte straks på kemoterapi og strålebehandling. Behandlingen, der tog fem måneder, var succesfuld, men hans stemme tog så meget skade, at han ikke længere kan synge. Dette har mere eller mindre indstillet hans karriere.
D. 30. december 2012 deltog i en koncert på Vicar Street i Dublin med det The Dubliners. Dette var deres sidste koncert, og han spillede guitar til Molly Malone.

Andet 
McCann var inspireret af Lonny Donegan, Buddy Holly og Eddie Cochran.

Diskografi 
Jim McCann har både udgivet soloalbum, album med The Dubliners og The Ludlows, samt optrådt som gæst på andres udgivelser.

Solo 
 1970 McCann – violin: John Sheahan medlem af The Dubliners
 1972 McCanned
 1979 Jim McCann
 1982 Jim McCann – LIVE
 1986 Grace
 1987 From Tara to Here
 1995 Irelands Greatest Love Songs
 1999 Live in Dublin – med Denis Murray
 2000 By Request
 2001 Live At The Skagen Festival

Video/DVD som soloartist 
 1989 Two Concerts Live from Ireland: Jim McCann & The Morrisseys
 1991 Love Songs & Stories From Ireland
 2009 Love Songs & Stories from Ireland – genudgivelse af Love Songs & Stories from Ireland på DVD

 Opsamlingsalbum 
 1972 McCanned – ikke den samme som McCanned (under soloudgivelser), skønt navn, udgivelsesår og cover er det samme.
 1972 Streets of London 2004 Seems Like a Long Time 2005 The Best Of Jim McCann Antologier 
 1967 Irish Folk – diverse kunstnere
 1968 Ballads for Drinking and the Crack – diverse kunstnere bl.a. Al O'Donnell og Emmet Spiceland
 1980 Stars and Songs of Ireland – diverse kunstnere bl.a. The Ludlows, Tommy Makem, The Johnstons, Dublin City Ramblers (med Patsy Watchorn nuværende medlem af The Dubliners)
 1981 My Ireland – diverse kunstnere bl.a. Red Hurley, Brendan Shine og Sandie Jones
 1982 RTÉ's Festival Folk – Volume 1 – diverse kunstnere bl.a. Ryan's Fancy, The Fureys og Davey Arthur
 1983 RTÉ's Festival Folk – Volume 3 – diverse kunstnere bl.a. The Dubliners, The Fureys, Dublin City Ramblers, Paddy Reilly
 1988 Dublin Songs – diverse kunstnere bl.a. The Dubliners, The Fureys, Davey Arthur, Christy Moore og Paddy Reilly

 Genudgivelser 
 1996 Grace & Other Irish Love Songs – genudgivelse i USA
 1997 From Tara To Here – genudgivelse af From Tara To Here 1998 Greatest Hits – Live – genudgivelse af Jim McCann – LIVE 1999 The Very Best of Jim McCann – genudgivelse af From Tara To Here 2001 The Collection – genudgivelse af From Tara To Here 2003 From Tara To Here – genudgivelse af From Tara To Here 2003 Irelands Greatest Love Songs – genudgivelse af Irelands Greatest Love Songs 2007 Jim McCann – Live – genudgivelse af Jim McCann – LIVE 2008 Irelands Greatest Love Songs – genudgivelse af Irelands Greatest Love Songs som digitalt download
 2008 Grace & Other Irish Love Songs – genudgivelse af Grace & Other Irish Love Songs som digitalt download

 Udgivelser med The Dubliners 

 1974 Dubliners Now 1977 A Parcel Of Rogues 1977 '15 Years On
 1977 Live at Montreux

Udgivelser med The Ludlows 
 1966 The Wind and the Sea

Gæsteoptrædender 
 1987 25 Years Celebration med The Dubliners, Finbar Furey, Paddy Reilly, Christy Moore, Stockton's Wing, The Pogues
 1991 Gold and Silver Days – med Paddy Reilly, The Dubliners, The Fureys og Dublin City Ramblers
 2002 40 Years – The Dubliners
 2002 40 Years: Live From The Gaiety – The Dubliners
 2006 Live At Vicar Street – The Dubliners
 2011 Ar Stáitse – diverse kunstnere, Jim McCann som en del af The Dubliners

Video/DVD som gæsteoptrædende 
 1983 The Dubliners – Visions of Ireland – med Eamonn Campbell og Paddy Reilly
 1987 The Late Late Show – Tribute to The Dubliners – med Eamonn Campbell, The Fureys, Christy Moore, Stockton's Wing, U2, The Pogues m.fl.
 1999 Luke – The Documentary – interviews med Jim McCann, Ronnie Drew, Christy Moore, John Sheahan, Ian Campbell m.fl
 2002 40 Years: Live From The Gaiety – The Dubliners
 2005 Luke Kelly – The Performer – interviews med Jim McCann, Ronnie Drew, Barney McKenna, John Sheahan, Damien Dempsey, Paul Brady, Paddy Reilly, m.fl
 2006 Live At Vicar Street – The Dubliners
 2011 Ar Stáitse – diverse kunstnere, Jim McCann som en del af The Dubliners

Filmografi 
 Reflections of Jim McCann – TV special
 The McCann Man – TV serie
 Festival Folk – TV special
 My Ireland – TV special
 McCann & McTell – TV special

Teater 
 1968 Gaels of Laughter
 1973 Jesus Christ Superstar – Peter
 Joseph and the Amazing Technicolor Dreamcoat – Fortæller

Referencer 

Medlemmer af The Dubliners
Sangere fra Irland
Guitarister fra Irland